CELEX: 32016D1030
Language: ro
Date: 2016-06-23 00:00:00
Title: Decizia de punere în aplicare (UE) 2016/1030 a Comisiei din 23 iunie 2016 de modificare a anexei I la Decizia 2004/211/CE în ceea ce privește rubrica referitoare la Liban din lista țărilor terțe și a părților din teritoriile acestora din care statele membre autorizează importuri de ecvidee vii și de material seminal, de ovule și de embrioni din specia ecvină [notificată cu numărul C(2016) 3778] (Text cu relevanță pentru SEE)

25.6.2016   
            
            
               RO
            
            
               Jurnalul Oficial al Uniunii Europene
            
            
               L 168/17
            
         DECIZIA DE PUNERE ÎN APLICARE (UE) 2016/1030 A COMISIEI
   din 23 iunie 2016
   de modificare a anexei I la Decizia 2004/211/CE în ceea ce privește rubrica referitoare la Liban din lista țărilor terțe și a părților din teritoriile acestora din care statele membre autorizează importuri de ecvidee vii și de material seminal, de ovule și de embrioni din specia ecvină
   
      
         [notificată cu numărul C(2016) 3778]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4) și articolul 19 teza introductivă și literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune de ecvidee vii. Directiva prevede, printre altele, că se autorizează numai importurile în Uniune de ecvidee care provin din țări terțe care sunt indemne de morvă timp de șase luni.
            
         
               (2)
            
            
               Decizia 2004/211/CE a Comisiei (3) stabilește o listă a țărilor terțe sau a părților acestora, în cazul în care se aplică regionalizarea, din care statele membre autorizează, printre altele, admiterea temporară, readmiterea după exportul temporar și importul de cai înregistrați.
            
         
               (3)
            
            
               După depistarea morvei în Liban în 2011, Comisia, prin adoptarea Deciziei de punere în aplicare 2011/512/UE a Comisiei (4), a suspendat, printre altele, importul de cai înregistrați din Liban. În mai 2016, Libanul a prezentat recent informații care demonstrează că boala a fost eradicată cu succes și că, după ultimul caz confirmat la 23 august 2011, supravegherea continuă a întregii populații de ecvidee nu a evidențiat cazuri noi.
            
         
               (4)
            
            
               Deoarece au trecut peste șase luni de la ultimul caz de morvă în Liban, este oportun să se autorizeze admiterea temporară, readmiterea după exportul temporar și importurile de cai înregistrați din țara respectivă. Prin urmare, rubrica referitoare la Liban din anexa I la Decizia 2004/211/CE ar trebui modificată în consecință.
            
         
               (5)
            
            
               Decizia 2004/211/CE ar trebui, prin urmare, modificată în consecință,
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În anexa I la Decizia 2004/211/CE, rubrica referitoare la Liban se înlocuiește cu următorul text:
   
      
                  „LB
               
               
                  Liban
               
               
                  LB-0
               
               
                  Întreaga țară
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 23 iunie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      (4)  Decizia de punere în aplicare 2011/512/UE a Comisiei din 18 august 2011 de modificare a anexei I la Decizia 2004/211/CE în ceea ce privește rubricile referitoare la Bahrain și la Liban din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină (JO L 214, 19.8.2011, p. 22).